Agt beseer in skietery by huis in KaapstadArgieffoto (Foto: imgkid.com) Russel Meiring, woordvoerder van ER24, het gesê paramedici is na die huis in Chapelweg ontbied waar hulle agt mense aangetref het wat almal skietwonde gehad het. “Die meeste van hulle was nie ernstig beseer nie en het skietwonde in hul ledemate gehad,” het Meiring gesê. “Almal is op die toneel gestabiliseer voordat hulle deur die provinsiale ambulansdiens na verskeie hospitale geneem is.” Meiring het gesê dit is nie duidelik wie die mense geskiet het of waarom dit gebeur het nie. Die polisie was wel op die toneel om die saak te ondersoek.